CELEX: 62006CA0304
Language: fi
Date: 2008-05-08 00:00:00
Title: Asia C-304/06 P: Yhteisöjen tuomioistuimen tuomio (ensimmäinen jaosto) 8.5.2008 — Eurohypo AG v. sisämarkkinoiden harmonisointivirasto (tavaramerkit ja mallit) (Muutoksenhaku — Yhteisön tavaramerkki — Asetus (EY) N:o 40/94 — 7 artiklan 1 kohdan b alakohta — Sanamerkki EUROHYPO — Rekisteröinnin ehdoton hylkäysperuste — Tavaramerkki, jolta puuttuu erottamiskyky)

21.6.2008   
            
            
               FI
            
            
               Euroopan unionin virallinen lehti
            
            
               C 158/4
            
         Yhteisöjen tuomioistuimen tuomio (ensimmäinen jaosto) 8.5.2008 — Eurohypo AG v. sisämarkkinoiden harmonisointivirasto (tavaramerkit ja mallit)
   (Asia C-304/06 P) (1)
   
   (Muutoksenhaku - Yhteisön tavaramerkki - Asetus (EY) N:o 40/94 - 7 artiklan 1 kohdan b alakohta - Sanamerkki EUROHYPO - Rekisteröinnin ehdoton hylkäysperuste - Tavaramerkki, jolta puuttuu erottamiskyky)
   (2008/C 158/05)
   Oikeudenkäyntikieli: saksa
   Asianosaiset
   
      Valittaja: Eurohypo AG (edustajat: Rechtsanwalt C. Rohnke ja Rechtsanwalt M. Kloth)
   
      Valittajan vastapuoli: sisämarkkinoiden harmonisointivirasto (tavaramerkit ja mallit) (asiamiehet: G. Schneider ja J. Weberndörfer)
   Oikeudenkäynnin kohde
   Muutoksenhaku ensimmäisen oikeusasteen tuomioistuimen (kolmas jaosto) asiassa T-439/04, Eurohypo AG vastaan SMHVm 3.5.2006 antamaan tuomioon, jolla ensimmäisen oikeusasteen tuomioistuin on hylännyt päätöksen, jolla on evätty sanamerkin ”EUROHYPO” rekisteröinti luokkaan 36 kuuluvia palveluja varten — Yksinomaan merkeistä tai merkinnöistä, joilla voidaan kuvailla palvelujen ominaisuuksia, muodostuvan merkin erottamiskyky
   Tuomiolauselma
   
               1)
            
            
               Euroopan yhteisöjen ensimmäisen oikeusasteen tuomioistuimen asiassa T-439/04, Eurohypo vastaan SMHV (EUROHYPO), 3.5.2006 antama tuomio kumotaan siltä osin kuin Euroopan yhteisöjen ensimmäisen oikeusasteen tuomioistuin on katsonut, että sisämarkkinoiden harmonisointiviraston (tavaramerkit ja mallit) (SMHV) neljäs valituslautakunta ei rikkonut yhteisön tavaramerkistä 20.12.1993 annetun neuvoston asetuksen (EY) N:o 40/94, sellaisena kuin se on muutettuna 22.12.1994 annetulla neuvoston asetuksella (EY) N:o 3288/94, 7 artiklan 1 kohdan b alakohtaa, kun se eväsi 6.8.2004 tekemällä päätöksellään (asia R 829/2002-4) sanayhdistelmän EUROHYPO rekisteröimisen yhteisön tavaramerkiksi sellaisia palveluja varten, jotka kuuluvat tavaroiden ja palvelujen kansainvälistä luokitusta tavaramerkkien rekisteröimistä varten koskevaan, 15.6.1957 tehtyyn Nizzan sopimukseen, sellaisena kuin tämä sopimus on tarkistettuna ja muutettuna, pohjautuvan luokituksen luokkaan 36 ja jotka vastaavat seuraavaa kuvausta: ”rahatalousasiat; raha-asiat; kiinteistöasiat; rahatalouspalvelut; rahoituspalvelut”.
            
         
               2)
            
            
               Kanne sisämarkkinoiden harmonisointiviraston (tavaramerkit ja mallit) (SMHV) neljännen valituslautakunnan 6.8.2004 tekemästä päätöksestä (asia R 829/2002-4) hylätään.
            
         
               3)
            
            
               Eurohypo AG velvoitetaan korvaamaan kummassakin oikeusasteessa aiheutuneet oikeudenkäyntikulut.
            
         
      (1)  EUVL C 224, 16.9.2006.